Palermu

**Palermu** (o **Palìajmmu** 'nta la parrata di la zona) è la capitali di la Sicilia, havi na pupulazzioni di 624.848 abbitanti (datu di lu 2025), è la quinta citati d'Italia pi pupulazzioni doppu Roma, Milanu, Nàpuli e Turinu e la 30esima citati 'nta l'Europa. Cunzidirannu la so' ària mitrupulitana, lu so' nùmmuru d'abbitanti acchiana a 1 192 726, la so' ària mitrupulitana cunta li 27 cumuni di la so' pruvincia. È la citati principali e lu capulocu cunòmicu e amministrativu di l'umònima pruvincia e di la Sicilia. 
Arricogghi munumenta di tutti li pirìudi stòrichi a cuminzari di li Finici 'nzinu a li nostri jorna. Pi chistioni curturali, artìstichi e cunòmichi ha statu 'ntra li maggiuri citati di lu Miditirràniu e oi è 'ntra li principali citati turìstichi di la riggiuni e di la nazziuni.

## Storia

L'ària unni ora c'è la citati di Palermu vinni abbitata già nnâ pristoria, nfatti nta lu Munti Piddirinu s'attròvanu tistimunianzi di pupulazioni pristòrichi, n particulari li graffiti ca lassaru d'intra li grutti.
Palermu la funnaru nnâ l'uttavu sèculu a.C. li Finici, ntornu  a na nzinatura naturali e ntô menzu di dui ciumi, lu Kemonia e lu Papireto, nnâ Sicilia nord-uccidintali.

Palermu arristò finicia finu a la Prima Guerra Pùnica (264-241 a.C.), quannu la Sicilia cadìu sutta lu putiri rumanu. Stu piriudu fu unu dî cchiù tranquilli di la sò storia, sutta l'amministrazzioni pruvinciali di Sarausa. Lu nomu finìciu era *Zîz*, ma li grechi antichi la chiamaru **Panormos**, ca veni a diri *tuttu portu*.
Quannu lu Mperu Rumanu si spartìu, la Sicilia, e macari Palermu, addivintaru parti di lu Mperu Bizzantinu.

La situazzioni stetti accussì n' finu nonu sèculu, quannu li Mussurmani nvàsirù l'Africa sittintriunali e appoi la Sicilia; iddi pigghiaru Palermu nnû 831 e lu restu dâ Sicilia nnû 965.
Li Mussurmani canciaru la capitali di la Sicilia di Sarausa a Palermu (ca pigghiò lu nomu di **Balarm**), e accussì idda addivintò pâ prima vota ntâ sò storia la citati dâ Sicilia cchiù mpurtati pù cummerciu e pâ curtura; li funti dìcinu ca la citati avìa chiàssai di 300 muschèi e dìcinu macari ca era n'èbbica di pruspiritati e li cristiani e l'ebbrei putìanu campari n paci, ô ciancu l'unu cu l'àutru,  nnâ stissa citati.

Doppu 200 anni arrivaru li Nurmanni (pricisamenti nnû 1071) e n picca tiempu cunquistaru la citati e tutta l'ìsula. Palermu arristò la capitali e, sparti, addivintò capitali di lu mperu. Doppu li Nurmanni, vìnniru li Svevi di lu 1194 nzinu a lu 1266;  la citati àppi lu cchiù àutu splinnuri cu l'arrivu di lu Mpiraturi Fidiricu II nnû tridicèsimu sèculu, ca, a la sò morti, si fici accrozzar' nnâ Cattidrali di Palermu.

Appoi vìnniru li Angioini, di lu 1266 nzinu a lu 1282 (ca spustaru la capitali a Nàpuli, picchì chissa era na citati cchiù facirmenti gistìbbili e non suggetta a rivorti, comu anveci era Palermu); vìnniru appoi l'Aragunisi di lu 1282 nzinu a lu 1500 e doppu li Spagnoli. Ntô 1713 la citati veni pigghiata di li Burbona, ca spustaru la capitali a Nàpuli n manera difinitiva, e accussì arresta nzinu ô 1860 cu la mmasioni dâ Sicilia fatta dî piemuntisi, cumannati di Garibbaldi.

Di stu mumentu li ntiressi ecunòmichi e pulìtichi s'arrassaru dâ citati, ca avìa stata mpurtanti nzinu a ddù mumentu. Pi unurari l'unitati taliana, lu cumuni di Palermu accumincia la custruzzioni di granni òpiri architittònichi, tra chisti lu tagghiu dâ Via Roma e la custruzzione di li dui tiatri cchiù mpurtanti dâ citati: lu Massimu e lu Politeama.

**Tàlìa macari**
* Vespri siciliani
* Rivuluzzioni ndipinnintista siciliana dû 1848
* La rivorta dû 7 e menzu di Palermu

## Pupulazzioni
L'evuluzzioni di lu nùmmiru d'abbitanti di Palermu:

Palermu è l'ùnica granni citati taliana ca di lu 1971 a lu 2001 aumintò lu sò nùmmaru d'abbitanti.

Palermu, nnû 2007, arrisurtò la quinta citati d'Italia, ntra tutti li 103 citati capulochi di pruvincia, pi la pircintuali di pupulazzioni juvanili (15-29 anni) cchiù àuta: 21,2 %.

## Li quartera
### Li quattru mannamenti - Li quartera stòrichi

Lu centru stòricu di Palermu (prima circuscrizzioni), currispunnenti a chidda ca a l'èbbica era la citati d'intra a li mura cincucinteschi, è spartutu di dui strati ca s'ancrocianu a li Quattru canti e vannu a criari a "la cruci barocca" (chiamata macari lu "Tiatru dû Suli"), la via Maqueda e Lu Càssaru. Sti dui strati crìanu quattru quartera stòrichi accanusciuti comu a li *quattru mannamenti*:
* ** La [[Kavusa]]** o Mannamentu Tribunali, 
* ** La [[Loggia]]** o Mannamentu Castellammari, 
* ** Lu [[Seralcadi]]** o Û Capu o Mannamentu Munt'i Pietà, 
* ** [[Briarìa]]** o Mannamentu Palazzu Riali. 
Sti quartera foru sistimati ntê sèculi passati: la prima trasfurmazzioni vinni fatta nnû 1600 cô tagghiu dâ via Maqueda, ca criò la *cruci barocca*; la sucunna vinni fatta nnû 1885 cû tagghiu dâ Via Roma.

### Frazzioni
Palermu havi diversi frazzioni; li cchiù mpurtanti sunnu Munneddu e Sferracavaddu. Sti frazzioni s'attròvanu tutti dui nta la parti nord di la citati e ntî la zona custera.
N'àutra frazzione di Palermu è Baida, ca s'attrova supra la citati: é nicaredda, ma assai tranquilla n cunfrontu a ddu caos dâ citati.

## Istruzzioni

* **[[Univirsitati di li studi di Palermu]]**, funnata nta lu 1805, cu oltri 62 mila iscritta, eni una di li cchiu ranni univirsitati taliani e cumprenni li siguenti facultati:
** Scenzi dâ Furmazzioni
** Lettiri e Filusofia
** Lieggi 
** Ngigniria
** Iconumia
** Scenzi Matimatichi Fisichi e Naturali
** Scenzi Pulitichi
** Architittura
** Miricina e Chiruggia
** Fammacia 
** Aggraria 
** Scenzi Mutorie 
* **[[LUMSA|LUMSA - Libbira Univirsitati Maria Santissima Assunta]]** eni n'atineu privatu cu sedi principale a Roma e prisenti a Palermu cu li siguenti facultati:
** Scenzi dâ Furmazzioni
** Giurisprudenza
* **[[Facultati Tiuloggica di Sicilia "San Giuvanni Ivangilista"|Facultati Tiuloggica di Sicilia San Giuvanni Ivangilista]]**
* **[[Cunsirbatoriu di Musica "Vincenzu Billini"|Cunsirbatoriu di Musica Vincenzu Billini]]**
* **[[Accademia ri Beddi Arti (Palermu)|Accademia di Beddi Arti ri Palermu]]**
* **[[Istitutu supiriori di giurnalismu (Palermo)|Istitutu Supiriori di Giurnalismu di Palermu]]
* **Scola Nazziunale di Cinema** - **Centru Spirimentali di Cinematoggrafia** (si sta rapiennu nu futuru)

=== Istituti ntirnazziunali pa diffusioni di la lingua e di la cultura ===
* **Sucitati Danti Alighieri** - [[Lingua taliana]]
* **Goethe-Institut** - [[Lingua tidesca]]
* **Instituto Cervantes** - [[Lingua spagnola]]
* **Centre Culturel Français** - [[Lingua francisi]]

=== Ricecca ===
* **ISMETT - Istitutu Miditirraniu pi li Trapianti e Tirapii ccu Ghiauta Spicializzazioni**
==== Strutturi di lu [[CNR|Cunsigghiu Nazziunali di li Ricerchi]] prisenti a Palermu ====
* **Istitutu di biumidicina e d'immunologgia muleculari "Albertu Monroy"**
* **Articulazzioni tirrituriali di l'istitutu** 
** Istitutu di càrculu e rita cchiu gghiauti pristazziona
** Istitutu di sturi supra li sistema ntelliggenti pi l'autumazzioni
** Istitutu pi lu studiu di matiriala nanustrutturati
** Istitutu di ginetica viggitali
** Istitutu pi li ticnuloggii didattchi
** Istitutu di biufisica

== Monumenta ==
La citati di Palermu è china di monumenta di li diffirenti èbbichi e stili architittònichi. Li principali sunnu:
[[Mmàggini:Palermo palazzo normanni.jpg|thumb|right|Palazzu Riali]]
[[Mmàggini:Palermo-Zisa-bjs-1.jpg|thumb|right|Zisa]]
[[Mmàggini:Palermo BW 2012-10-09 12-04-52.jpg|thumb|right|Cattidrali]] 
[[Mmàggini:Palermo-San-Giovanni-bjs-2.jpg|thumb|right|San Giuvanni di l'Erimiti]]
[[Mmàggini:Chiesa di San Cataldo in Palermo.jpg|thumb|right|San Cataldu]]
[[Mmàggini:Palermo-Teatro-Massimo-bjs2007-03.jpg|thumb|right|Tiatru Màssimu]]
[[Mmàggini:Palermo Teatro Politeama BW 2012-10-09 16-44-27.jpg|thumb|right|Tiatru Politeama]]
[[Mmàggini:Palermo_piazza_pretoria.jpg|thumb|right|Funtana Pritoria]]
[[Mmàggini:Palermo-Harbour-bjs-1.jpg|thumb|right|Portu]]
* Palazzi:
** [[Palazzu dî Nurmanni|Palazzu Riali]]
** [[Palazzu Valguarnera-Gangi]]
** [[Palazzu Mirtu]]
** [[palazzu Steri|Palazzu Chiaramunti-Steri]]
** [[Palazzu Sclàfani]]
** [[Palazzu di li Posti]]
* Musei:
** [[Palazzu Abatellis]]
** [[Museu di li Mariunetti]]
** [[Museu Archiulòggicu Riggiunali A. Salinas]]
* Casteddi:
** [[La Zisa]]
** [[La Cubba]]
* Chiesi:
** [[Cattidrali di Palermu|Cattidrali]]
** [[San Giuseppi dî Teatini]]
** [[Chiesa di Gesù (Palemmu)|Chiesa di Gesù]] a [[Casa Prufessa]]
** [[Chiesa di San Cataldu|San Cataldu]]
** [[La Marturana]]
** [[San Giuvanni di l'Erimiti]]
** [[La Maggiuni]]
** [[Chiesa di Santa Catarina|Santa Catarina]]
** [[San Franciscu d'Assisi]]
** [[Oratoriu di San Lorenzu]]
** [[Oratoriu dû Rosario di San Dumìnicu]]
** [[Santa Maria dû Spàsimu]]
** [[Sant’Austinu]]
* Tiatri:
** [[Tiatru Màssimu]]
** [[Tiatru Politeama]]
** [[Tiatru Biunnu]]
* Funtani:
** [[Funtana Pritoria]]
** [[Funtana dû Geniu]]

== Trasporti ==
=== Trasporti urbani ===
Lu trasportu urbanu è fattu dâ metropulitana e di l'[[autubussu|autubussi]].

==== Metropulitana ====
La [[Metropulitana di Palermu]], gistita di l'[[AMAT]] e di l'[[FS]], utilizza li binari dû passanti ferruviariu e havi dui lìnii. 
** La **lìnia A** havi 14 stazzioni: ''Stazzioni Cintrali, Vespri-Policlìnicu, Palazzu Riali-Orleans, Notarbàrtulu, Francia, San Lorenzu-Colli, Cardillu-Zen, Tummasu Natali, Ìsula di li Fìmmini, Capaci, Capaci-Turru Ciachea, Carini, Pirainetu, Ariuportu Falcone-Borsellino''. Lu pruggettu pi l'ampliamentu dâ lìnia A, cumprenni la cutruzzioni di novi firmati: ''Ruccella, Brancacciu risidinziali, Guadagna, Palazzu di Giustizzia, Lolli, Lazziu-Ristivu, Belgiu, La Malfa, Sferracavaddu''. La lìnia A camina di li 4:45 nzinu a li 22:00 agghiri a l'Ariuportu, e di li 5,30 nzinu a li 23,00 ammeri la Stazzioni Cintrali, tutti li jorna dâ simana e fà menu cursi nnû fini simana. A la fini dî travagghi (ca foru accuminciati lu [[22 di frivaru]] [[2008]]) lu sirvizziu dê cursi addiventa ogni 5/10 minuti.
** La **lìnia B** havi 4 stazzioni (Notarbàrtulu, Mpiraturu Fidiricu, Fera, Giachery). Li travagghi pâ **lìnia B** ca foru appartati, privèdunu la rializzazzioni di 4 novi firmati: ''Portu, Politeama, Malaspina-Catania, Lazziu-Libbirtati''. La Lìnia B camina di li 6:40 nzinu a li 20:40, sulu nni li jorna firiali. A la fini dî travagghi lu trenu passa ogni 5 minuti.

==== Autubussi ====
Lu trasportu citatinu supr'â umma è fattu di l'[[AMAT]]. Li lìnii di l'[[autubussu|autubussi]] firrìanu pi tutta la citati e agghìcanu macari finu a nu pocu di cumuna cchiù vicini. L'urarî vannu di li 4:00 di matina nzinu a menzanotti. Li lìnii N1 e N2 sù lìnii nutturni e camìnanu di li 23.00 finu a li 4.00. Lu capu-lìnia s'attrova nnâ zona "Passu di Rìganu" . Chiossai di li autubussi tradizziunali, ci nni sù àutri n virsioni graputa, ca vènunu   utilizzati ntâ [[stati]] pi cullicari lu centru a [[Munneddu]].

==== Trammi ====
Li lìnii dû [[trammi]] sunnu n custruzzioni e quannu finìsciunu li travagghi ci sù appoi dui capulìnii, unu nnâ zona Ruccedda e unu nnâ zona [[Brancacciu]], cursìi prutetti e 3 lìnii:
* La **lìnia 1** ca servi a cullicari la zona di [[Brancacciu]] câ [[Stazzioni di Palermu Cintrali|Stazzioni Cintrali]], cu nu passaggiu ogni 5 minuta. 
* La **linea 2** ca veni a cullicari la [[Stazzioni di Palermu Notarbartolo|Stazzioni Notarbàrtulu]] câ zona di [[Burgu Novu (Palermu)|Borgu Novu]], cu passiggi ogni 10 minuta. 
* La **linea 3** và a cullicari la [[Stazzioni di Palermu Notarbartolo|Stazzioni Notarbàrtulu]] a la zona di [[San Giuvanni Apòstulu (quarteri)|CEP San Giuvanni Apòstulu]] passannnu pô Cursu Calatafimi, cô passaggiu dû mezzu ogni 10/20 minuta.

==== Mitrupulitana leggia ====
Ha statu pruggittata la custruzzioni dâ mitrupulitana leggia supra umma cu menzi sinza piluta. Dui linii avrìanu a pàrtiri di la rutunna dâ strata Oreto supra [[Viale Regione Siciliana|strata Riggiuni Siciliana]] e avrìanu a agghicari n [[Munneddu]], cu pircursi diffirenti. Li treni avrìanu a passari unu pi 3 minuta e li stazziuni prividuti sunnu: Svincolo oreto; Oreto sud; Oreto nord; Piazza Giulio Cesare; Piazza Borsa; Teatro Massimo; Politeama; Archimede; Notarbartolo; Sciuti; Empedocle Restivo; Alcide De Gasperi ;Stadio; Libertà-Lazio; Via D'annunzio; Aldisio; Lanza Scalea; Villa adriana; ZEN San Filippo Neri; Tommaso Natale; Piano Verde; Partanna-Mondello.

==== Pisti ciclabbili ====
Sunnu prisenti dui pisti ciclàbbili di 7 chilometri: una passa allatu a lu mari e l'àutra purta di lu mari (zona portu) nzinu a la strata Riggiuni Siciliana.

=== Autustrati ===
La citati di Palermu è culliata, grazzi a la circunvaddazziuni o [[Viale della Regione Siciliana|strata Riggiuni Siciliana]] (cu 2 cursii pi sensu di marcia, cchiù li cursii d'emirgenzia), a 4 autustrati:
* **A19**: cullìa Palermu cu [[Catania]], nun si paga, attravirsa arii cu picca abbitanti. Nnaugurata di l'[[ANAS]] ntô [[1975]], havi nu record: lu viaduttu cchiù longu d'Italia, ca va a sèrviri comu svinculu pi [[Enna]].
* **A20**: cullìa Palermu cu [[Missina]], si paga, parziarmènti accabbata ntô [[2005]]. Ntô [[2006]] passaru di sta autustrata cchiù di 21 miliuna di autuveiculi.
* **A29**: cullìa Palermu cu [[Mazara del Vallo]] n pruvincia di [[Trapani]], nun si paga. Manca di arii di sirvizziu.
* **A29 dir**: na parti dâ [[A29]] cullìa Palermu cu [[Trapani]].

La pruvincia havi pruggittatu na nova tanginziali cchiù di fora rispittu a Palermu, ca avissi a cullìari li autustrati [[Nord]] cu chiddi a [[Sud]], jiennu di [[Villabbàti]] a l'[[Aeroporto di Palermo-Punta Raisi]].

[[Mmàggini:Palermo-Airport-bjs2007-01.jpg|thumb|200px|[[Aeroporto di Palermo-Punta Raisi]]]]

=== Ariuporti ===
* **Ariuportu di Palermu-Punta Raisi**, lu nomu ufficiali ha statu canciatu n **Aeroporto Falcone e Borsellino**: è lu nonu scalu talianu pi nùmmaru di passiggeri (4.511.000 ntô [[2007]]), s'attrova a circa 35&nbsp;km di Palermu ntâ dirizziuni [[Trapani]]. Ntô [[2008]] era ancora n fasi di allascamentu, pittantu avrìa a passari di 35.000 mq di spazzi pi li passiggeri di ora a 100.000 mq.
* **Ariuportu di Palermu-Vuccadifarcu**: ex-ariuportu militari, ntô [[2005]] l'ariuportu addivintò civili. S'attrova dintra a la citati e è usatu pi vuli riggiunali.

=== Porti ===
[[Mmàggini:Porto acquasanta.jpg|thumb|250px|right|[[Porto dell'Acquasanta (Palermo)|Porto turistico dell'Acquasanta]]]]

* **Porto Civile**: è ntra li cchù granni porti dû [[Miditirraniu]] pi passiggeri e merci. Lu nùmmaru di passiggeri ntô [[2007]] fu di 2.400.000, cu nu ncrimentu dû 30% rispittu a lu annu [[2006]]. È lu sestu portu talianu pi trafficu di passiggeri nta li navi di crucera cu 470.000 passiggeri ntô [[2007]].
* **La Cala**: uno dei cchù vecchi porti attivi nnù munnu, fu fattu nnù [[VIII seculo a.C.]].
* **Arenella**: s'attrova sottu [[Monti Piddirino]], era un portu pi piscatura ora addivintò porto turistico.
* **Sferracavallo**: è macari oggi un portu pi piscatura.
* **Mondello**: era un portu di piscatura ora è macari porto turistico
* **Acquasanta**.
* **Fossa del Gallo**.
* **Porto dell'Addaura**.
* **Sant'Erasmo**.
* **Bandita**.

=== Firruvìa ===
[[Mmàggini:StazioneFS Palermo.JPG|thumb|250px|right|[[Stazzioni di Palermu Cintrali|Stazziuni Cintrali]]]]

Li principali stazziuni di Palermu sunnu:
* **Stazziuni Cintrali**: custruita nta la fini dû [[XIX secolo]], a la fini dâ guerra munniali furu custruita àutri dui chiani cu stissu stili [[neoclassicismo|niuclassicu]] di la basi. Ntô stissu pirìudu furu costruiti li penzilini ncapu a li binari pi sustituìri dd'àutri distrutti duranti la guerra. Accamora ([[2009]]) havi 12 binari e dintra s'attruvanu putìi e lochi laschi pi pistiari.
* **Stazziuni Notarbartolo**: custruita ntî li [[anni 1970|anni '70]] pi sèrviri la nova zona Nord dâ citati. La furma è assai particulari picchì la struttura dâ stazziuni è ntû liveddu dâ strata, mentri li binari s'attruvanu cchiù sutta. Havi 7 binari. Dintra cci sunnu lochi pi pistiari e putìi vari. Ntô [[2008]] accuminzaru a travagghiari pi rènniri cchiù muderna la struttura e pi custruiri nu centru cummirciali.
* **Stazziuni Lolli**: fu costruita nta la fini dû [[XIX secolo]] grazzi la nizziativa di arcuni nòbbili di Palermu pi culliàrisi cu la zona di [[Trapani]] china di campi agriculi, ha stata chiusa ntâ mitati dû sèculu XX e accamora è abbannunata. Ha statu prisintatu nu chianu pi ricupirari lu mmùbbili, macari comu nova stazziuni o frimmata pi la futura mitrupulitana.
* **Stazziuni Orleans**: costruita ntô [[2001]], s'attruva sutta a lu liveddu stratali. Utilizzata comu frimmata dâ mitrupulitana, è misa nnâ pusizzioni faurìuli a lu tràfficu dû travagghiu. Nfatti s'attruva casi appressu a l'[[Universitati di Palermu]], a lu [[Palazzo dei Normanni]] e a una di li cchiù mpurtanti chiazzi dâ citati [[Piazza Indipendenza (Palermo)|Chiazza Nnipinnenza]]).

== Sport ==
==== Palluni ====
* La principali squatra di càuciu è il**Palermo Football Club**, funnata comu sula squatra dâ citati ntô [[1898]] e funnata arreri ntô [[1987]], canusciuta comu **Palermu**, li sò culura sunnu rusa e nìuru; joca ntâ [[Seria A]]. La squatra usa lu [[Stadiu La Favurita di Palermu|Stadiu Renzo Barbera]]. Àutri squatri, menu mpurtanti picchì jocanu n catigurii nfiriuri, sunnu: la **Fincantieri** e la **Panormus**.
* Dui mmeci li squatri di càuciu fimminili: li [[Aquile Palermo ACF]] e la [[Polisportiva Ludos Palermo]], ca jocanu ntâ [[Seria A2 (palluni fìmminili)|Seria A2]].

==== Cursi autumubbilistichi ====
* [[Targa Florio]]: arresta la cchiù antica cursa di machini dû munnu. Nzinu a li anni '70, cursa valida pi lu campiunatu munniali, doppu trasfurmata n rally di mpurtanza ntirnazziunali.

==== Ciclismu ====
* Ntô maju dû [[1930]] la sicunna tappa dû [[Giro d'Italia]] (''Firriata d'Italia'' n [[lingua siciliana|sicilianu]]) accabbò n Palermu.
* Lu [[12 di maiu]] [[1986]] la prima tappa dû Giro d'Italia (cronometru) fu n Palermu.
* Lu [[30 di maiu]] [[1993]] l'uttava tappa dû Giro d'Italia accabbò n Palermu.
* Lu [[10 di maiu]] [[2008]] di Palermu partìu lu Giro d'Italia.

==== Puggilatu ====
* [[Nino Castellini]] ha statu unu di li cchiù granni pùggili dâ boxe taliana e siciliana; a 25 anni era già campiuni talianu superwelter, avìa statu lu prutagunista n dui campiunati munniali ([[1970]] e [[1972]]) e avìa participatu a li [[Olimpiadi di Monaco]]. Murìu nnû ncidenti stratali ntâ [[A29|Palermo-Punta Raisi]] lu [[26 di austu]] dô [[1976]].
* [[Michele Orlando]], campiuni [[Europa|europeu]] [[2008]] di li pisi welter, è urigginariu dû quarteri [[Noce (quartiere)|Nuci]] e manteni àuta la tradizziuni puggilistica siciliana ntî ring d'Europa e di tuttu lu munnu.

==== Canoapòlu ====
* [[Ghisamestieri Palermo]], culura suciali jancu e blè. E' la sula squatra di la citati ca vincìu nu scudettu pi la vittoria dû campiunatu nazziunali ntô [[2000]], vincìu videmma dui Coppa Italia, ntô [[2004]] e ntô [[2005]]. Joca ntî la massima seri dû campiunatu nazziunali.
* [[C.N.Marina S.Nicola]], culura suciali jancu e azzurru. Joca ntâ massima seri dû campiunatu nazziunali.
* [[Società Canottieri Trinacria]], culura suciali giarnu e russu. Joca ntâ massima seri dû campiunatu nazziunali.

==== Àutri sport ====
**Càuciu a 5**
* [[Palermo Calcio a 5]]


== Tradizzioni ==

* 20 jinnaru, Festa liturgica di San Bastianu Martiri.
* 05 frivaru, Festa liturgica di Sant'Àgata, festa dâ santa compatrona.
* 13 giugnu, Festa di Sant'Antoniu di Pàduva. Fistiggiamenti.
* 18 giugnu, Festa di San Calojru. Fisteggiamenti.
* 15 giugnettu, Fistinu di Santa Rusulia, festa liturgica e prucissiunali, sacra e prufana. 04 settèmmiru, acchianata ô santuariu di Munti Pellegrinu.
* Festa di Santa Ninfa ccû rapprisintazzioni sacra.
* Sittimana Santa e Casazze ducumentati.
* Rapprisintazzioni storica.

== Giamillaggi ==
* **Biserta** - [[Tunisìa]]
* **Bukavu** - [[Ripùbbrica Dimucràtica dû Congu]]
* **Chengdu** - [[Cina]]
* **Miami** - [[Stati Uniti di Mèrica]]
* **Monterey** - [[Stati Uniti di Mèrica]]
* **Hanoi** - [[Vietnam]]
* **Danzica** - [[Pulonia]]
* **Khan Younis** - [[Palestina]]
* **Ottawa** - [[Canadà]]
* **Palermo** - [[Colombia]]
* **Pistoia** - [[Talia]]
* **Sestu** - [[Talia]]
* **Rijeka** - [[Croazzia]]
* **Zagabria** - [[Croazzia]]
*[[Drapeau de la France Montpellier (France) 2014]]
**  **Samara** - [[Russia]]
* **Yaroslavl** - [[Russia]]
* **Santiago de Cuba** - [[Cuba]]
* **Tbilisi** - [[Giorgia]]
* **Timişoara** - [[Rumanìa]]
* **Vilnius''' - Lituania
**

## Liami nterni

## Bibliografia

* 
* 

## Noti


## Pi sapìrinni chiossai
* Lu situ ufficiali dû cumuni


Catigurìa:Cumuni dâ pruvincia di Palermu
Catigurìa:Sicilia
Catigurìa:Cità custeri